Ninety-Nines

Ninety-Nines, på norsk «Nittini» eller «Ni og nitti», er en internasjonal organisasjon for kvinnelige piloter, basert i USA, som har til hensikt å fremme profesjonelle muligheter for kvinner innen flyvning og luftfart. Organisasjonen ble formelt stiftet den 2. november 1929 ved flyplassen Roosevelt Field Historiske Roosevelt Field ble stengt som flyplass i mai 1951, jf. «Roosevelt Field Closes; Historic Airport Will Be Used for Industrial Activities», New York Times. 1. juni 1951, s. 14. i delstaten New York for at kvinnelige piloter skal støtte og fremme hverandre. Alle de 117 kvinnelige piloter som hadde pilotsertifikat på denne tiden, ble invitert, og gruppen fikk navn etter de 99 kvinnene som var til stede eller uttrykte interesse i å opprette en slik gruppe. «Our History» , Ninety-Nines.org

Den første lederen var Opal Kunz, amerikansk flypioner og tidlig feminist, og organisasjonen ble dannet i hennes hjem. I et brev datert 1929, uttrykte hun at «Alle amerikanske jenter bør inspireres til å lære å fly, til å utvikle ferdigheter, og vi bør forberede oss på det strålende arbeidet som venter innen luftfart.» «1929 Letter from Opal Kunz» , Ninety-Nines.org Organisasjonen ble opprettet ni år etter at kvinnelig stemmerett ble innført i USA. Blant andre kjente deltakere ved stiftelsen av Ninety-Nines var Amelia Earhart, Fay Gillis Wells, Nancy-Bird Walton, Betty Gillies, Louise Thaden, Ruth Nichols, Phoebe Omlie, Mary Goodrich Jenson, og andre.

Margaret Thomas «Tommy» Warren mener at hun kan ha vært det yngste medlemmet som var med på å stifte organisasjonen, for hun var kun 17. Warren var ikke til stede ved det første møtet på Long Island i oktober 1929, men hun dro til New York med Frances Harrell for det andre møtet den 14. desember i hjemmet til Opal Kunz, og ble utpekt til å representere Texas. Warren, Margaret «Tommy» (Jan.–feb. 2002): «The Early Years» , Ninety-Nines.org

Per 2025 har organisasjonen oppimot 8000 medlemmer fordelt mellom 27 regioner i store deler av verden. Det internasjonale hovedkvarteret, som ligger i Oklahoma City i Oklahoma, ble opprettet i 1975 og kraftig utvidet i 1988. Her ligger også organisasjonens museum for kvinnelige piloter. Det har bibliotek, fotosamling, muntlig historie i form av film, og samlinger fra kjente kvinnelige piloter som Amelia Earhart, Louise Thaden, Matilde Moisant og andre. «International Headquarters», Ninety-Nines.org

 Referanser 

 Eksterne lenker 
 Ninety-Nines, Inc., offisielt nettsted


Kategori:Organisasjoner etablert i 1929
Kategori:Flyvere